Jeg forventer full produksjon ved Qatalum fra juni, og regner med at det planlagte oppkjøpet av Vales aluminiumvirksomhet vil bli fullført i første kvartal, som en stadfestelse av dette modige trekket, sier Brandtzæg. Selv om Hydros resultat i fjerde kvartal var langt bedre enn i samme kvartal i fjor, sørget lavere aluminiumspriser, høyere driftskostnader og lavere salg for et dårligere resultat enn i kvartalet før. Oppgang i markedet Selskapet hadde et resultat før skatt på 3,7 milliarder kroner i 2010, 2,4 milliarder bedre enn året før. Det underliggende tapet i 2009 var på over 2,4 milliarder kroner.